**DALYVAVIMO MOKYMUOSE „KAIP KALBĖTI SU VAIKAIS, KAD JIE KLAUSYTŲ“ TAISYKLĖS**

1. Užsiėmimai vyksta 9-12 žmonių grupėje.

2. Į grupę priimami tėvai, globėjai, turintys vieną ar daugiau vaikų, nepriklausomai nuo jų amžiaus, bet ne jaunesnius nei 3 m.

3. Sutuoktiniai į vieną grupę nepriimami. Sutuoktiniai gali dalyvauti mokymuose vienu metu, bet skirtingose grupėse.

4. Mokymuose gali dalyvauti ir mokytojai, klasės auklėtojai, darželių auklėtojai, globos namų auklėtojai, socialiniai pedagogai ir pan., t.y. visi pedagogai, dirbantys su vaikais.

5. Priėmimo į grupę prioritetas suteikiamas tiems tėvams ir mokytojams, kuriems mokymuose dalyvauti rekomendavo pedagoginių psichologinių tarnybų ar mokyklos specialistai (psichologai, specialieji pedagogai, socialiniai pedagogai).

6. Vienos dalies mokymų trukmė 10 susitikimų, priklausomai nuo to, kaip greitai ir efektyviai mokymų dalyviai sugeba įsisavinti mokymų programoje numatytas temas (dėl susitikimų skaičiaus sprendžia mokymų vedėjas mokymų eigoje ir perspėja mokymų dalyvius).

7. Užsiėmimų dažnumas: vieną kartą per savaitę. Užsiėmimai visą laiką vyksta tą pačią dieną ir tuo pačiu laiku. Esant valstybės šventėms, užsiėmimai nevyksta. Jie perkeliami, priklausomai nuo vedėjo ir grupės susitarimo.

8. Vieno užsiėmimo trukmė: 4 akademinės valandos, t.y. 3 astronominės valandos, plius 15-30 min. kavos pertraukėlė.

9. Jeigu kandidatas (tėvai, mokytojai ir kt.) apsisprendžia dalyvauti mokymuose, lankomumas yra privalomas. **Mokymų dalyvis negali praleisti pirmų 4-ių (5-ių) užsiėmimų. Dalyvis praleidęs bent vieną iš minėtų užsiėmimų toliau tęsti mokymų negali.** Atsiradus galimybei, kandidatas mokymus vėl gali pradėti lankyti tik su nauja grupe, nuo mokymų pradžios.

10. Pradedant nuo 5-o (6-o) užsiėmimo, išskirtiniais atvejais, dalyvis, praleidęs 1-2 užsiėmimus (bet ne 2 iš eilės) turi galimybę toliau tęsti mokymus. **Praleidęs du užsiėmimus iš eilės, dalyvis toliau tęsti mokymų negali.**

11. Dalyviai privalo lankytis punktualumo, laikytis sutarto užsiėmimo pradžios ir pabaigos laiko. Esant nenumatytiems aplinkybėms, apie savo vėlavimą ir pan. dalyvis privalo iš anksto pranešti mokymų vedėjui.

12. Dalyviai, sėkmingai baigę mokymus ir įvykdę visas aukščiau išvardintas sąlygas, gauna mokymų baigimo pažymėjimus.

13. Numatomos mokymų išlaidos: kavos pertraukėlės, priemonės, dalomoji medžiaga, pažymėjimai. Šias išlaidas padengia mokymų dalyviai.

**PASTABA:** Minėtų taisyklių griežtai laikomasi siekiant užtikrinti mokymų efektyvumą ir naudą dalyviams bei laikantis programos vykdymo standartų.